钦定古今图书集成/理学汇编/文学典/第083卷 > 李刘
## 钦定古今图书集成/理学汇编/文学典/第083卷 > 李刘

按《江西通志》：“刘字公甫，崇仁人。嘉定初进士。历礼部
郎官，兼崇政殿说书，起居舍人，迁吏部侍郎。穆陵书
梅亭以赐之。其在蜀，历守荣眉，进总漕事。帅成都，守
本路，宪四川都大茶马等。凡八印，军府僚佐，各禀教
令，条治无不得宜。所得图书，皆以八印识之。刘熟于
典坟，文采博赡，制词为南渡之冠。所著有《梅亭类稿》”
三十卷，《续类稿》三十卷。